Document ID: 32003D0149

Afgørelse nr. 186
af 27. juni 2002
om de blanketter, der skal benyttes ved anvendelsen af Rådets forordning (EØF) nr. 1408/71 og (EØF) nr. 574/72 (E 101)
(EØS-relevant tekst)
(2003/149/EF)
DE EUROPÆISKE FÆLLESSKABERS ADMINISTRATIVE KOMMISSION FOR VANDRENDE ARBEJDSTAGERES SOCIALE SIKRING HAR -
under henvisning til artikel 81, litra a), i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet(1), i henhold til hvilken den har til opgave at behandle ethvert administrativt spørgsmål, der opstår i forbindelse med bestemmelserne i forordning (EØF) nr. 1408/71 og senere forordninger,
under henvisning til artikel 2, stk. 1, i Rådets forordning (EØF) nr. 574/72(2), i henhold til hvilken den udarbejder de attester, bevidnelser, erklæringer, begæringer og øvrige dokumenter, der er nødvendige for anvendelsen af forordningerne,
under henvisning til afgørelse nr. 172 af 9. december 1998 om de blanketter, der skal benyttes ved anvendelsen af Rådets forordning (EØF) nr. 1408/71 og (EØF) nr. 574/72 (E 101)(3), og
ud fra følgende betragtninger:
(1) Det er nødvendigt at tilpasse blanket E 101 således, at det af den kompetente institution attesteres, hvilken den lovgivning der skal finde anvendelse på arbejdstagere beskæftiget ved international transport.
(2) Aftalen om Det Europæiske Økonomiske Samarbejdsområde af 2. maj 1992, ændret ved protokol af 17. marts 1993, bilag VI, gennemfører forordning (EØF) nr. 1408/71, og (EØF) nr. 574/72 inden for Det Europæiske Økonomiske Samarbejdsområde.
(3) I henhold til Det Blandede EØS-udvalgs afgørelse skal de blanketter, der er nødvendige for anvendelsen af forordning (EØF) nr. 1408/71 og (EØF) nr. 574/72, tilpasses og benyttes inden for Det Europæiske Økonomiske Samarbejdsområde.
(4) Af praktiske årsager skal der anvendes samme blanketter inden for Fællesskabet og Det Europæiske Økonomiske Samarbejdsområde.
(5) Det sprog, hvorpå blanketterne udstedes, er omhandlet i den administrative kommissions henstilling nr. 15 -
TRUFFET FØLGENDE AFGØRELSE:
1. Den blanket E 101, der er gengivet i afgørelse nr. 172, erstattes af vedlagte blanket.
2. Medlemsstaternes kompetente myndigheder stiller vedlagte blanket til rådighed for alle interesserede (berettigede personer, institutioner, arbejdsgivere etc.).
3. Blanketten forefindes på Fællesskabets officielle sprog og er udarbejdet på en sådan måde, at de forskellige versioners tekst er helt sammenfaldende, hvilket muliggør, at hver enkelt modtager (berettiget person, institution, arbejdsgiver etc.) kan få en blanket, der er trykt på hans eget sprog.
4. Denne afgørelse finder anvendelse fra den første dag i den måned, der følger efter offentliggørelsen i Den Europæiske Unions Tidende.
Carlos García de Cortázar y Nebreda
Formand for den administrative kommission
(1) EFT L 149 af 5.7.1971, s. 2.
(2) EFT L 74 af 27.3.1972, s. 1.
(3) EFT L 143 af 8.6.1999, s. 13.
PIC FILE= "L_2003055DA.008102.TIF
PIC FILE= "L_2003055DA.008201.TIF
PIC FILE= "L_2003055DA.008301.TIF
PIC FILE= "L_2003055DA.008401.TIF

Labels: 12
8
9
0